
Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege pentru modificarea şi completarea Ordonanţei de Urgenţă nr.159/1999 privind înfiinţarea Companiei Naţionale „Loteria Română”- S.A. şi a Ordonanţei de Urgenţă nr.195/2001 privind repartizarea profitului Companiei Naţionale „Loteria Română”- S.A., cu care comisia noastră a fost sesizată în fond cu adresa Biroului Permanent nr.  din PL.x 684 din 22 noiembrie 2010.
	PREŞEDINTE,

Viorel ŞTEFAN 


Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    07.02.2011
Nr. 613


RAPORT

asupra proiectului de Lege pentru modificarea şi completarea Ordonanţei de Urgenţă nr.159/1999 privind înfiinţarea Companiei Naţionale „Loteria Română”- S.A. şi a Ordonanţei de Urgenţă nr.195/2001 privind repartizarea profitului Companiei Naţionale „Loteria Română”- S.A.
Cu adresa nr. PL.x 684 din 22 noiembrie 2010, Biroul Permanent conform art. 95 din Regulamentul Camerei Deputaţilor, republicat, a sesizat pentru examinare şi avizare în fond, Comisia pentru buget, finanţe şi bănci cu proiectul de Lege pentru modificarea şi completarea Ordonanţei de Urgenţă nr.159/1999 privind înfiinţarea Companiei Naţionale „Loteria Română”- S.A. şi a Ordonanţei de Urgenţă nr.195/2001 privind repartizarea profitului Companiei Naţionale „Loteria Română”- S.A.
La întocmirea raportului s-a avut în vedere avizul Consiliului Legislativ, avizul negativ al Comisiei juridice, de disciplină şi imunităţi, avizul Comisiei pentru egalitate de şanse pentru femei şi bărbaţi, avizul Comisiei pentru muncă şi protecţie socială precum şi punctul de vedere al Guvernului.
Prezentul proiect de Lege are ca obiect de reglementare modificarea şi completarea Ordonanţei de Urgenţă nr.159/1999 privind înfiinţarea Companiei Naţionale „Loteria Română”- S.A. 
Proiectul de Lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului a participat, în conformitate cu prevederile art. 54 şi 55 din Regulamentul Camerei Deputaţilor: din partea Ministerul Dezvoltării Regionale şi Turismului domnul Eugen Curteanu – secretar de stat.
La lucrările comisiei au participat 36 deputaţi, din totalul de 39 membri ai comisiei.

Raportul comisiei a fost adoptat cu unanimitate de voturi.
Proiectul de Lege a fost adoptat de Senat în şedinţa din data de 16 noiembrie 2010.

Proiectul de lege, potrivit art. 75 alin. (1) şi (3) din Constituţia României, republicată şi a art. 92 alin. (9) pct.1 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii proiectului de Lege pentru modificarea şi completarea Ordonanţei de Urgenţă nr.159/1999 privind înfiinţarea Companiei Naţionale „Loteria Română”- S.A. şi a Ordonanţei de Urgenţă nr.195/2001 privind repartizarea profitului Companiei Naţionale „Loteria Română”- S.A., în şedinţa din data de 02.02.2011, comisia propune respingerea acestuia din următoarele considerente:
În baza actului de înfiinţare, Loteria Română organizează şi exploatează, în calitate de unic organizator, pe teritoriul României, jocuri loto şi pariuri mutuale în scopul realizării obiectivelor de interes public naţional, prin atragerea unei părţi din disponibilităţile băneşti ale populaţiei, pe baza liberului consimţământ, în vederea creării fondurilor necesare finanţării unor obiective de interes public naţional, contribuind astfel la finanţarea construcţiei de locuinţe sociale şi săli de sport, a activităţilor sportive, a promovării culturii scrise.
Prin propunerile aduse de prezentul act normativ, se direcţionează fondurile Loteriei Române către o singură categorie a populaţiei, respectiv pentru plata prestaţiilor sociale ce revin persoanelor încadrate în grad de handicap ceea ce reprezintă discriminarea tuturor celorlalte categorii de persoane, beneficiare ale întregii activităţi desfăşurate de Loteria Română.

În baza Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, aceste persoane beneficiază de o serie de drepturi bine definite.

Implicarea Loteriei Române în susţinerea persoanelor cu handicap se poate face printr-o serie de măsuri care să contribuie la ajutorarea acestei categorii de persoane prin crearea unui produs loteristic al cărui profit înregistrat, după comercializare, să fie destinat numai persoanelor cu handicap. 
	PREŞEDINTE,

Viorel ŞTEFAN
	SECRETAR,

Iuliu NOSA


Şef serviciu

Consilier parlamentar

Gica Roşu

Consilier parlamentar

Mariana Bărdiţă

Expert parlamentar

Vasilica Popa       

